《武夷道士示予魏王子骞蜕首见紫气》
明代·徐渭

不死者巳去，死者留人间。骨骸自何夕，飞置山之颠。

取视始伊谁，县绠月屡牵。而不如馀魄，安卧攒青莲。

道士苦斯役，留函阁高椽。过客好奇异，启阅请自便。

兹物真仙灵，磊磊黄琅坚。高顶泥丸宫，紫气犹一弦。

晦明准天时，白黑互纠缠。胡为黄冠流，示人祸福先。

为予而变易，无乃劳子骞。玉蕴山色辉，斯理良自然。

作者简介：徐渭（1521—1593），汉族，绍兴府山阴（今浙江绍兴）人。初字文清，后改字文长，号天池山人，或署田水月、田丹水，青藤老人、青藤道人、青藤居士、天池渔隐、金垒、金回山人、山阴布衣、白鹇山人、鹅鼻山侬等别号。中国明代文学家、书画家、军事家。民间也普遍流传他的故事传说，关于他年轻时如何聪明，后来如何捉弄官宦等。